สวัสดีค่ะ หนูอายุ 18 หนูเป็นคนประจำเดือนมาไม่ปกติ 2-3 เดือนมาครั้งเป็นแบบนั้นตั้งแต่เริ่มมีประจำเดือนครั้งแรกจนปัจจุบันก็เหมือนเดิมค่ะ มาทีก็ประมาณ 1 อาทิตย์หรือบางทีมากกว่านั้น พอประจำเดือนมาจะมีสีที่เข้มบางทีมาเป็นลิ่มเป็นก้อนเล็กๆ ผู้ใหญ่บางคนเเนะนำว่าให้ซื้อยาคุมยาสมินมาทานเพื่อปรับฮอร์โมน บางคนบอกให้ทานยาสตรีฟรอร่า หนุเลยไม่รู้ว่าควรทำยังไงถึงทำให้ประจำเดือนมาปกติทุกๆเดือน เเล้วถ้าทานจะมีผลข้างเคียงไหมคะ
สวัสดีค่ะ Pikulpikul,หากมีระยะห่างระหว่ารอบเดือนที่นาน 2-3 เดือนดังกล่าว สาเหตุน่าจะเกิดจาก1. การผลิตฮอร์โมนของรังไข่ผิดปกติ เช่น มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)ซึ่งมักพบในวัยรุ่นและวัยสาว โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้นอกจากนี้อาจเกิดจากมีภาวะไทรอยด์ฮอร์โมนเป็นพิษ หรือไทรอยด์ฮอรโมนต่ำก็ได้ หรือเป็นเนื้องอกของต่อมใต้สมอง แต่จะมีอาการอื่นร่วมด้วย เช่น ปวดศีรษะ การมองเห็นผิดปกติ มีน้ำนมไหลจากเต้านม เป็นต้นดังนั้นหากมีระยะห่างระหว่างรอบประจำเดือนมากกว่า 35 วันในทุกรอบ แนะนำควรไปพบแพทย์เพื่อหาสาเหตุค่ะ ซึ่งหากไม่ได้เกิดจากโรคทางกายอื่นๆ ก็น่าจะเกิดจากการผลิตฮอร์โมนของรังไข่ผิดปกติ ซึ่งการรักษาอาจใช้วิธีการทานยาปรับฮอร์โมน หรือหากต้องการคุมกำเนิดด้วย ก็อาจใช้วิธีทานยาคุมกำเนิดก็ได้ แต่ทั้งนี้ หากเลือกทานยาปรับฮอร์โมน ควรทานตามคำแนะนำของแพทย์ค่ะ